Zápisnica z 5 zasadnutia OZ v obci Michalok, konané dňa 18.08.2021 v miestnosti OÚ, so začiatkom o 19,00 hod.

1. Starostka otvorila zasadnutie OZ a privítala prítomných poslancov. Overovateľ zápisnice p. Peter Kačmár bol ospravedlnený zo zasadnutia OZ / PN/. Za druhého overovateľa preto bol zvolený p.Jaroslav Krištan.
2. Návrh programu zasadnutia. Poslanci k predloženému programu nemali žiadne doplňujúce body.
3. Kontrola plnení uznesení. Uznesenia z predchádzajúceho zasadnutia boli splnené.
4. Správa o vykonaní auditu účtovnej závierky obce Michalok za rok 2020. Starostka poslancom prečítala Správu nezávislého audítora z vykonanej účtovnej závierky obce Michalok k 31.12.2020. Poslanci uvedenú správu zobrali na vedomie.
5. Rôzne. V tomto bode sa poslanci dohodli , aby sa Obecné slávnosti nekonali ani v roku 2021 z dôvodu Covidu 19. Pre seniorov obce sa posedenie k ,,Október mesiac úcty k starším,, uskutoční v mesiaci september, pokiaľ nebudú sprísnené opatrenia k hromadným podujatiam. Toto posedenie sa robí pre seniorov obce Michalok. Na záver roka obec zabezpečí do domácnosti kalendáre, pera, tašky, pohľadnicu obce a hrnčeky. Starostka informovala poslancov, že cesta do ,,Chraščic,, bola vyrovnaná a vysypaná štrkom. Poslanci odsúhlasili aj opravu cesty smerom k Domu smútku vyasfaltovaním, z dôvodu poškodenia starého asfaltu a to z prostriedkov obce. Starostka informovala poslancov, že obec bude musieť prijať nové VZN, ktorým sa schváli Prevádzkový poriadok pohrebiska. Pre obec vyplynie povinnosť pouzatvárať nájomné zmluvy s vlastníkmi hrobov na prenájom hrobových miest. Poslanci túto informáciu zobrali na vedomie.
6. Na záver boli prijaté uznesenia. Starostka poďakovala poslancom za účasť.